సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Stock Market Today: మూడో రోజూ లాభాల ముగింపే..
ఒకానొక దశలో సెన్సెక్స్‌ 150 పాయింట్లను కోల్పోయి 36,171 వద్ద, నిఫ్టీ 46 పాయింట్లు నష్టపోయి 10,844 వద్ద ఇంట్రాడే కనిష్ట స్థాయిలకు పతనమయ్యాయి. తర్వాత సూచీలు మళ్లీ కోలుకున్నాయి.
Samayam Telugu | Updated:
Jan 17, 2019, 04:09PM IST
హైలైట్స్
ఆద్యంతం ఒడిదుడుకులకు లోనైన ఇండెక్స్‌లు
ఒకానొక సమయంలో నష్టాల్లోకి జారుకున్న సూచీలు
చివరకు 53 పాయింట్ల లాభంతో 36,374కు సెన్సెక్స్
15 పాయింట్లు పెరిగిన నిఫ్టీ
10,905 వద్ద ముగింపు
సన్ ఫార్మా 6 శాతం డౌన్
దేశీ స్టాక్ మార్కెట్ గురువారం లాభాల్లోనే ముగిసింది. ఇండెక్స్‌లు లాభపడటం ఇది వరుసగా మూడో రోజు. అమెరికా మార్కెట్ల లాభాల ముగింపు నుంచి సానుకూల సంకేతాలు అందుకున్న సూచీలు ఆరంభం నుంచే లాభాల్లోకి వెళ్లాయి. అయితే తర్వాత ఇండెక్స్‌లు ఆద్యంతం ఒడిదుడుకులకు లోనయ్యాయి. చివరకు సూచీలు స్వల్ప లాభంతో ముగిశాయి. బీఎస్‌ఈ సెన్సెక్స్‌ 53 పాయింట్లు లాభపడి 36,374 వద్ద, ఎన్ఎస్‌ఈ నిఫ్టీ 15 పాయింట్లు లాభపడి 10,905 వద్ద ముగిసింది.
యాక్సిస్‌ బ్యాంక్‌, కోటక్‌ బ్యాంక్‌ షేర్ల ర్యాలీ దన్నుతో నిఫ్టీ బ్యాంక్‌ ఇండెక్స్‌ 27,500 పాయింట్లపైన ముగిసింది. డాలర్‌ మారకంలో రూపాయి బలహీనత ఐటీ షేర్లకు కలిసి వచ్చింది. హెచ్‌డీఎఫ్‌సీ ర్యాలీతో ఫైనాన్స్‌ సర్వీసెస్‌ ఇండెక్స్‌ అర శాతం మేర లాభపడింది.
ఇంట్రాడేలో అధిక వెయిటేజీ ఉన్న ఇన్ఫోసిస్‌, యస్‌ బ్యాంక్‌, ఐటీసీ షేర్లు అమ్మకాల ఒత్తిడితో సూచీలు ఆరంభంలో ఆర్జించిన లాభాల్ని కోల్పోయాయి. సన్ ఫార్మా 6 శాతం మేర పతనమైంది. అలాగే అంతర్జాతీయ బలహీన పరిస్థితుల కారణంగా మార్కెట్‌లో అమ్మకాలు మరింత పెరిగాయి. ఈ క్రమంలో సూచీలు మిడ్‌సెషన్‌ సమయానికల్లా నష్టాల్లోకి జారుకున్నాయి. ఒకానొక దశలో సెన్సెక్స్‌ 150 పాయింట్లను కోల్పోయి 36,171 వద్ద, నిఫ్టీ 46 పాయింట్లు నష్టపోయి 10,844 వద్ద ఇంట్రాడే కనిష్టాలకు పతనమయ్యాయి.
చివరి గంటలో జరిగి షార్ట్‌ కవరింగ్‌ సూచీలను నష్టాల ఊబి నుంచి బయట పడేశాయి. ముఖ్యంగా హెచ్‌డీఎఫ్‌‌సీ ద్వయం, ప్రైవేట్‌ రంగ బ్యాంకులైన యాక్సిస్‌ బ్యాంక్‌, కోటక్‌ బ్యాంక్‌, ఐటీ రంగానికి చెందిన టీసీఎస్‌ షేరు ర్యాలీ సూచీలను తిరిగి లాభాల్లోకి తెచ్చాయి. అలాగే రియల్టీ, ప్రైవేట్‌ ఇండెక్స్‌లు సైతం లాభాల్లో ముగిశాయి. మరోవైపు ప్రభుత్వ రంగ బ్యాంక్‌, ఫార్మా రంగాలకు చెందిన ఇండెక్స్‌లు 1.50 శాతం నష్టంతో ముగిశాయి. నేడు హెచ్‌యూఎల్‌ ఫలితాల నేపథ్యంలో ఎఫ్‌ఎంజీసీ ఇండెక్స్‌ అరశాతం నష్టపోయిగా, మెటల్‌ ఇండెక్స్‌ సైతం అరశాతం క్షీణించింది.